27/12/2021 | Administración LocalMunicipal
Arteixo
Secretaría Xeral
Modificación da Ordenanza nº 35. reguladora do prezo público pola prestación do servizo de comedor a domicilio do concello de Arteixo

EXPEDIENTE.- 2021/G016/000003 PROCEDIMENTO.- Procedemento Xenérico REF.- IRA/esl/2021 Na Casa Consistorial do Concello de Arteixo (A Coruña), o Alcalde-Presidente, D. Carlos Calvelo Martínez, ante min, Secretario Xeral, dita a presente RESOLUCIÓN: CONSIDERANDO que o Pleno da Corporación, en sesión ordinaria celebrada o 26 de agosto de 2021, acordou, entre outros, aprobar inicialmente a Ordenanza número 35. Reguladora do prezo público pola prestación do servizo de comedor a domicilio do Concello de Arteixo e sometela a información pública e audiencia dos interesados polo prazo de trinta días para a presentación de reclamacións e suxestións, e de non formularse alegacións no citado prazo entenderase definitivamente aprobado o acordó ata daquela provisional. CONSIDERANDO a dilixencia emitida polo Rexistro Municipal na que se pon de manifesto que desde o día 06/09/2021 ao 18/10/2021 ambos inclusive, e -salvo erro ou omisión-, NON tivo entrada no rexistro xeral deste Concello ningún escrito de reclamación contra a “ORDENANZA NÚMERO 35. REGULADORA DO PREZO PÚBLICO POLA PRESTACIÓN DO SERVIZO DE COMEDOR A DOMICILIO DO CONCELLO DE ARTEIXO” (BOP número 168, do 3 de setembro de 2021). Visto o exposto, en base ás competencias do art.21.1 da Ley 7/1985, de 2 de abril, de Bases de Régimen Local, PRIMEIRO.- Considerar definitivamente aprobada a “ORDENANZA NÚMERO 35. REGULADORA DO PREZO PÚBLICO POLA PRESTACIÓN DO SERVIZO DE COMEDOR A DOMICILIO DO CONCELLO DE ARTEIXO”, dende a data de finalización do período de información pública, isto é 18 de outubro de 2021. SEGUNDO.- Procédase á publicación da presente resolución no Boletín Oficial da Provincia, no taboleiro de anuncios da Casa Consistorial e no taboleiro de anuncios da sede electrónica. TERCEIRO. Procédase a publicar o texto íntegro da ORDENANZA NÚMERO 35. REGULADORA DO PREZO PÚBLICO POLA PRESTACIÓN DO SERVIZO DE COMEDOR A DOMICILIO DO CONCELLO DE ARTEIXO no Boletín Oficial da Provincia e na páxina web municipal, (https://arteixo.org/). En Arteixo, asinado dixitalmente polo Alcalde-Presidente, D. Carlos Calvelo Martínez, do que eu, José María Vázquez Pita, como Secretario Xeral, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro). De conformidade co previsto no artigo 127, e segundo as normas contidas no capitulo Vl do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece o prezo publico pola prestación de comedor a domicilio na súa modalidade de Liña de comida fría e Liña de comida quente, especificado nas tarifas comprendidas no artigo de Base Impoñible e Contía, e que se rexerá pola presente ordenanza. O comedor a domicilio é un servizo especifico de axuda no fogar, tal como se define no artigo 14 do Decreto 99/2012, do 16 de marzo. A prestación será sempre temporal, non indefinida e está suxeita aos criterios de avaliación periódica do Concello. Non é un servizo con carácter obrigatorio nin permanente para o Concello, podendo ser suspendido cando o órgano competente do mesmo así o decida. A súa utilización é voluntaria. Están obrigadas ao pago do prezo público regulado nesta ordenanza as persoas físicas ás que se lles preste o servizo de comedor a domicilio como servizo especifico de axuda no fogar, en calquera das súas dúas modalidades. Se a persoa destinataria do servizo carecera da capacidade de obrar, a dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. Os prezos públicos contemplados nesta ordenanza satisfaranse con carácter posterior á prestación do servizo por mensualidades vencidas. O Concello, sobre a base do parte de servizos prestados asinado polo persoal técnico de servizos sociais municipais, elaborará un recibo/liquidación individual co importe correspondente ao servizo prestado no mes anterior. O importe mensual de cada persoa usuaria será o resultado de multiplicar o numero de menús servidos no mes polo prezo unitario do menú fixado nesta ordenanza. O pago deberá efectuarse mediante domiciliación bancaria. As excepcións a esta regra virán motivadas cun informe técnico de Servizos sociais municipais.4.1. SERVIZO DE COMEDOR A DOMICILIO EN LIÑA DE COMIDA FRÍA Aos efectos previstos para a aplicación das tarifas, establécese o prezo unitario do menú en 12,86€/menú (base impoñible). 4.2. SERVIZO DE COMEDOR EN LIÑA DE COMIDA QUENTE Aos efectos previstos para a aplicación das tarifas, establecese o prezo unitario de menú en 14,36€/menú (base impoñible). O Concello regulará o cómputo da capacidade económica de acordo cos seguintes criterios: a) Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas: ingresos netos que se perciban procedentes de rendementos de traballo, incluídas pensións e prestacións de previsión social, calquera que sexa o seu rémixe; os rendementos de capital mobiliario e inmobiliario; os rendementos das activades económicas e as ganancias e perdas patrimoniais. b) Computarase así mesmo o patrimonio neto de todas as persoas residentes na unidade de convivencia. Para estes efectos enténdese por patrimonio neto o conxunto de bens e dereitos de contidos económicos dos que sexan titulares, determinados consonte as regras de valoración recollidas na Lei 19/1991, de 6 de xuño, do imposto sobre o patrimonio, con dedución das cargas e gravames de natureza real que diminúa o seu valor, así como as débedas e obrigas persoais das cales deba responder. Igualmente para o cómputo do patrimonio neto deberán terse en conta as exencións que prevé a Lei 19/1991, do 6 de xuño, ao respecto da vivenda habitual e doutros bens e dereitos. c) A capacidade económica calcularase sumando todas as rendas computables, modificadas á alza pola suma dun 5% do patrimonio neto en computo anual, e dividindo o resultado da dita suma entre o total de persoas que conviven no fogar. d) Para o cómputo da renda ou do patrimonio teranse en conta os datos correspondentes á ultima declaración fiscal dispoñible ou pensión coñecida. e) Para a actualización da información relativa á capacidade económica, as persoas usuarias do servizo presentarán, antes de final do mes de febreiro de cada ano, ou cando se produzan cambios na sua situación inicial ou ben a petición dos servizos sociais do Concello, xustificación documental das circunstancias socioeconómicas tidas en conta para o acceso ao servizo. Establecerase un limite máximo de participación das usuarias do 40% da sua capacidade económica. Queda derrogada a prestación do Servizo de Comedor Asistido A Baiuca, incluído na Ordenanza reguladora numero 35 publicada no BOP do 1 de agosto de 2013 (BOP numero 145). O IPREM para o presente ano 2021 está establecido en 564,90 €. Para os vindeiros anos a súa contía será a que anualmente se estableza nos orzamentos xerais do Estado. A presente ordenanza, unha vez aprobada polo Pleno do Concello de Arteixo, será publicada e entrará en vigor na forma legal establecida, continuando a súa vixencia ata que se acorde a súa modificación ou derrogación expresa. Asina dixitalmente Inés Ramos Álvarez, Concelleira de Igualdade, Servizos Sociais, Sanidade e Educación Arteixo, a 21 de decembro de 2021.